|  |  |
| --- | --- |
| **Manyleb y Swydd a’r Person** | |
| **Teitl y swydd:**  **Cyfeirnod:** | **Dirprwy Bennaeth Staff**  **MBS-083-22** |
| **Aelod o’r Senedd:** | **Grŵp Senedd y Ceidwadwyr Cymreig** |
| **Band cyflog:** | **Uwch-gynghorwr** |
| **Ystod cyflog (pro rata):** | **£36,934 - £45,116**  *Disgwylir i bob aelod newydd o staff ddechrau ar gyflog isaf y raddfa ar gyfer y band cyflog priodol. Bydd staff unigol, yn amodol ar berfformiad boddhaol, yn symud i fyny'r raddfa bob blwyddyn ar y dyddiad y gwnaethant ddechrau yn eu swydd nes eu bod yn cyrraedd yr uchafswm graddfa ar gyfer eu band.* |
| **Oriau gwaith:** | **37** |
| **Natur y penodiad:** | **Parhaol** |
| **Lleoliad:** | **Senedd Cymru - Bae Caerdydd** |
| **Diben y swydd** | |
| Swyddogaethau craidd y Senedd yw cynrychioli buddiannau Cymru a’i phobl, deddfu ar gyfer Cymru, cytuno ar drethi yng Nghymru a dwyn Llywodraeth Cymru i gyfrif. Drwy fusnes ffurfiol y Senedd yn bennaf, sef yn y Cyfarfod Llawn ac yng nghyfarfodydd y pwyllgorau, y caiff Llywodraeth Cymru ei dwyn ei gyfrif, y caiff syniadau polisi eu trafod a’u datblygu, ac y bydd cynigion ar gyfer deddfwriaeth, polisi a gwariant yn cael eu gwella wrth i Senedd Cymru graffu arnynt.  Bydd Dirprwy Bennaeth Staff Grŵp y Ceidwadwyr Cymreig yn y Senedd yn cefnogi Aelodau Ceidwadwyr Cymreig o’r Senedd i lywio eu hagenda drwy fusnes seneddol, gan helpu i gydlynu’r gwaith o ddatblygu polisi a chefnogi Pennaeth y Staff i reoli tîm staff y Grŵp. | |
| **Prif ddyletswyddau** | |
| 1. Gweithio gydag Aelodau i lywio eu hagenda ar gyfer busnes yn Senedd Cymru, gan ddefnyddio’r broses seneddol i gyflawni eu nodau a rheoli’r broses wythnosol ar gyfer cyfraniadau yn y Senedd. 2. Cyflawni gwaith ymchwil o’r radd flaenaf ac allbwn ar gyfer y wasg, gan gefnogi’r tîm o ymchwilwyr a swyddogion y wasg i hyrwyddo cymaint â phosibl o gyfraniadau gan Aelodau Ceidwadwyr Cymreig o’r Senedd yn agenda’r Senedd. 3. Datblygu a rheoli amrywiaeth gyffrous o gynigion dadl, gan arwain ar ddadleuon y gwrthbleidiau yn y Senedd. 4. Cysylltu â grwpiau budd allanol i gynorthwyo cyfraniad Aelodau’r Grŵp i fusnes y Senedd. 5. Canfod materion lleol, cenedlaethol a rhyngwladol sy'n berthnasol i fusnes y Senedd, a briffio Aelodau’r Grŵp yn unol â hynny. 6. Gyda Phennaeth y Staff, Aelodau o’r Senedd ac ymchwilydd y grŵp, datblygu, gwella ac integreiddio cyhoeddiadau polisi i’w defnyddio yn y Senedd. 7. Cynnal a gwella presenoldeb Grŵp y Ceidwadwyr Cymreig ar y cyfryngau traddodiadol a’r cyfryngau cymdeithasol, a goruchwylio gwefannau sy'n hyrwyddo gweithgareddau'r Grŵp. 8. Lle bynnag y bo angen, cefnogi'r Pennaeth Staff wrth reoli allbwn a pherfformiad y staff eraill yn Swyddfa'r Grŵp. 9. Datblygu a threfnu matrics hyfforddi ar gyfer Aelodau o’r Senedd. 10. Adnabod a manteisio ar gyfleoedd yn ddyddiol i sicrhau’r sylw gorau posibl yn y wasg, a rheoli risgiau’n effeithiol. | |
| **Manyleb y Person (cyfeiriwch at y meini prawf 'hanfodol' isod wrth lenwi'r adran ‘*Gwybodaeth i gefnogi eich cais*’ ar y ffurflen gais)**. | |
| **Gwybodaeth a Phrofiad Hanfodol**   * Profiad o sicrhau canlyniadau cyson mewn swydd uwch o fewn ystafell newyddion brysur, Swyddfa'r Wasg, Tîm Cysylltiadau Cyhoeddus neu mewn amgylchedd gwleidyddol. * Gwybodaeth, dealltwriaeth a phrofiad trylwyr o ddatblygu polisi * Profiad o reoli ac ysgogi cydweithwyr i gyflawni nodau ac amcanion sydd wedi’u diffinio’n glir. * Hanes o lwyddiant wrth ymdrin ag uwch reolwyr a/neu swyddogion etholedig * Dealltwriaeth o'r angen i frwydro yn erbyn gwahaniaethu ac i hyrwyddo cyfle cyfartal ac Egwyddorion Nolan mewn Bywyd Cyhoeddus, ac ymrwymiad i'r materion hyn.   **Cymwysterau Hanfodol**   * Gradd neu gymhwyster cyfatebol mewn pwnc perthnasol.   **Sgiliau ac Ymddygiadau Hanfodol**   * Barn a meddwl clir o ran dyrannu adnoddau ac ymateb i alwadau sy'n cystadlu â'i gilydd, a'r gallu i wneud penderfyniadau doeth mewn amgylchedd gwleidyddol sensitif sy'n newid yn gyflym. * Sgiliau cyfathrebu, sensitifrwydd a'r bersonoliaeth i ennyn ymddiriedaeth a hyder Aelodau ac uwch-swyddogion eraill. * Sgiliau dadansoddi ac ymchwil ar lefel uchel i ddeall a beirniadu polisi cymhleth a deunydd deddfwriaethol. * Sgiliau drafftio a chyflwyno rhagorol i gyflwyno materion cymhleth ac opsiynau polisi yn glir, yn gryno ac yn gywir, ar lafar ac yn ysgrifenedig. * Cryn dipyn o ymwybyddiaeth wleidyddol a'r gallu i deilwra cynnyrch yn ôl anghenion a blaenoriaethau Aelodau'r Grŵp. * Dealltwriaeth o waith y Senedd ac Aelodau o'r Senedd. * Y gallu i weithio ar y cyd fel rhan o dîm bach.   **Dymunol**   * Dealltwriaeth o faterion cyfoes a phynciau sy’n berthnasol i Gymru a’r ardal leol, a diddordeb yn system wleidyddol Cymru. * Y gallu i weithio drwy gyfrwng y Gymraeg a’r Saesneg. * Yn arddel amcanion a gwerthoedd y blaid. * Profiad blaenorol o weithio i Aelod o’r Senedd, Aelod Seneddol neu Aelod o Senedd Ewrop. | |
| **Gwybodaeth ychwanegol** | |
| Er gwybodaeth, bydd y penodiad yn amodol ar eirdaon a gwiriad diogelwch.  *\*Os bydd yr Aelod yn ymddiswyddo, neu’n colli ei sedd mewn etholiad, bydd y swydd hon yn dod i ben.  Yn achos swyddi o fewn Grŵp y Blaid, os bydd Arweinydd y Blaid yn newid, neu os bydd nifer Aelodau'r Grŵp yn newid, mae’n bosibl y daw’r swydd hon i ben.* | |
| Rwy’n gyflogwr cyfle cyfartal ac yn croesawu ceisiadau gan unrhyw ymgeisydd addas, gan gynnwys pobl â’r nodweddion gwarchodedig a ganlyn: hil, rhywedd, anabledd, crefydd/cred, cyfeiriadedd rhywiol, hunaniaeth o ran rhywedd, priodas/partneriaeth sifil, beichiogrwydd/mamolaeth neu oedran. | |